**DIŠTANČNÉ VZDELÁVANIE**

CHÉMIA 7. ročník

**Čistenie vôd:**

„Voda je dar prírody a nič nestojí.“

**Pitná voda** sa získava **z podzemnej** alebo **povrchovej vody**.

Podzemná voda má dobrú kvalitu, väčšinou sa len dezinfikuje, aby neobsahovala škodlivé mikroorganizmy. Na dezinfekciu pitnej vody sa používa napr. chlórovanie.

Tam, kde nestačia zásoby podzemnej vody, musí sa pitná voda získavať úpravou povrchovej vody. Povrchová voda môže byť znečistená činnosťou človeka – odpadmi z priemyselných výrob, domácností (napr. čistiacimi a pracími prostriedkami), hnojivami, prostriedkami na ochranu rastlín a pod.

Preto sa povrchová voda najprv čistí a potom dezinfikuje.

**Úprava povrchovej vody:**

**Usadzovanie**

Väčšie nečistoty klesnú na dno nádrže. Do nádrže sa pridávajú látky, ktoré obaľujú menšie nečistoty a tvoria s nimi „vločky“, ktoré tiež klesnú na dno. Nečistoty z dna sa odvádzajú.

**Filtrácia**

Voda zbavená usadených nečistôt sa ďalej čistí filtráciou cez pieskové filtre. Drobnejšie nečistoty sa zachytávajú na zrnkách piesku.

Pokus:

<https://www.mojevideo.sk/video/247c0/ako_si_v_prirode_vyrobit_filter_na_vodu.html>

**Dezinfekcia**

V poslednom kroku sa voda zbavuje choroboplodných zárodkov. Najčastejšie sa na to používa chlór alebo ozón.

**Úprava** podzemnej a povrchovej **vody na pitnú** s auskutočňuje **vo vodárňach**.